sagorsarker/bangla-wikipedia huggingface dataset:
বেঞ্জামিন রবিন্স কার্টিস

বেঞ্জামিন রবিন্স কার্টিস () (জন্ম: ৪ নভেম্বর, ১৮০৯ – ১৫ সেপ্টেম্বর, ১৮৭৪) একজন মার্কিন আইনজীবী, এবং মার্কিন যুক্তরাষ্ট্রের সুপ্রিম কোর্টের একজন বিচারপতি। তিনি ছিলেন মার্কিন যুক্তরাষ্ট্রের সুপ্রিম কোর্টের প্রাতিষ্ঠানিকভাবে আইন বিষয়ে শিক্ষা পাওয়া ও ড্রিগিধারী প্রথম বিচারপতি এছাড়া তিনি রাষ্ট্রপতি অ্যান্ড্রু জনসনের অভিশংসন মামলার প্রধান কাউন্সেল হিসেবেও কার্যপরিচালনা করেছেন।
বেঞ্জামিন কার্টিসের জন্ম ৪ নভেম্বর, ১৮০৯ সালে, ম্যাসাচুসেটস অঙ্গরাজ্যের ওয়াটারটাউনে। তার মায়ের নাম লুইস রবিন্স ও বাবার নামও বেঞ্জামিন কার্টিস। তার বাবা ছিলেন বাণিজ্যিক জাহাজের একজন ক্যাপ্টন। নিউটনের স্থানীয় একটি স্কুলেই কার্টিসের পড়াশোনা শুরু হয়। ১৮২৫ সালে তিনি হার্ভার্ড কলেজে পড়াশোনা করতে যান, এবং সেখানে গদ্য লেখার এক প্রতিযোগীতায় পুরস্কার লাভ করেন। ১৮২৯ সালে তিনি সেখান থেকে তার স্নাতক সম্পন্ন করেন। পরবর্তীকালে ১৮৩১ সালে তিনি হার্ভার্ড ল স্কুল থেকে আইন বিষয়ে স্নাতক সম্পন্ন করেন ও একই বছরে তিনি বার কাউন্সিলে আইনজীবী হিসেবে যোগদান করেন।
১৮৩৪ সালে তিনি বোস্টনে চলে যান এবং সেখানকার চার্লস পি কার্টিস এসকোয়ার ল ফার্মে আইনজীবী হিসেবে যোগ দেন। ১৮৪৯ সালে তিনি ম্যাসাচুসেটস হাউজ অফ রিপ্রেজেন্টেটিভের একজন সদস্য হিসেবে নির্বাচিত হন।
যুক্তরাষ্ট্রের রাষ্ট্রপতি মিলার্ড ফিলমোর ১৮৫১ সালে ২২ সেপ্টেম্বরে বেঞ্জামিন কার্টিসকে সুপ্রিম কোর্টে নিয়োগ প্রদান করেন। বিচারপতি হিসেবে তার নিয়োগের ব্যাপারে রাষ্ট্রপতিকে সুপারিশ করেছিলেন ম্যাসাচুসেটসের সিনেটর ড্যানিয়েল ওয়েবস্টার
তিনি ছিলেন সুপ্রিম কোর্টে আইন বিষয়ে ডিগ্রিধারী প্রথম বিচারপতি। তার পূর্বসূরি লেভি উডবারি ১৮৮৬ সালে সুপ্রিম কোর্টে যোগদান করেন। তিনি কানেক্টিকাটের এক আইন স্কুলে পড়াশোনা করেছিলেন মাত্র, কিন্তু ডিগ্রি গ্রহণের আগেই আইন স্কুল ত্যাগ করেছিলেন।
১৮৫৭ সালে "ড্রেড স্কট বনাম স্যানফোর্ড" মামলার অগ্রহণযোগ্য অনুভূতির কারণে কার্টিস সুপ্রিম কোর্ট থেকে পদত্যাগ করেন। এছাড়া আরো বলা হয় যে, তিনি তার অপর্যাপ্ত বেতনসীমার কারণেও সুপ্রিমকোর্ট থেকে পদত্যাগ করে থাকতে পারেন। তিনি মার্কিন সুপ্রিম কোর্টের একমাত্র ব্যক্তি যিনি নীতির প্রশ্নে কোর্ট থেকে পদত্যাগ করেন।
পদত্যাগের পর বেঞ্জামিন কার্টিস তার পূর্বের আইন পেশায় ফিরে যান। পরবর্তীকালে তিনি দেশের একজন অন্যতম প্রভাবশালী আইনজীবী হিসেবে আবির্ভূত হন। প্রায় দেড় দশকের আইন পেশাজীবনে সুপ্রিম কোর্টের বহু মামলায় তিনি আইনজীবী হিসেবে কাজ করেছেন।
১৮৬৮ সালে তিনি রাষ্ট্রপতি অ্যান্ড্রু জনসনের অভিশংসন মামলায় রাষ্ট্রপক্ষের কৌসুলী হিসেবে কাজ করেছিলেন। তিনি নিজেই অভিশংসন পত্র পাঠ করেছিলেন। অভিশংসন বিচারের পর তিনি রাষ্ট্রপতির যুক্তরাষ্ট্রের অ্যাটর্নি জেনারেলের পদে অধিষ্ঠিত হওয়ার প্রস্তাব ফিরিয়ে দেন। সুপ্রিম কোর্টের প্রধান বিচারপতি স্যামন পি. চেইসের মৃত্যুর পর তিনি ছিলেন প্রধান বিচারপতি হওয়ার একজন শক্তিশালী প্রতিযোগী, যদিও পরবর্তী সময়ে তিনি নিয়োগপ্রাপ্ত হননি। ১৮৭৪ সালে তিনি ডেমোক্রেটিক পার্টি থেকে যুক্তরাষ্ট্রের সিনেটর পদে প্রতিদ্বন্দ্বীতা করেছিলেন, যা ব্যর্থ হয়েছিলো। সে বছর তার মোট উপার্জন ছিলো প্রায় ৬ লক্ষ ৫০ হাজার মার্কিন ডলার।
ব্যক্তিগত জীবনে কার্টিস তিন বার বিয়ে করেছিলেন। তার সন্তান সংখ্যা ছিলো ১২।
১৮৭৪ সালের ১৫ সেপ্টেম্বর কার্টিস মৃত্যুবরণ করেন। তাকে ম্যাসাচুসেটসের ক্যামব্রিজে অবস্থিত মাউন্ট অবার্ন সিমেট্রিতে কবরস্থ করা হয়।
মোটবডেলা মন্টেজুমা

মোটবডেলা মন্টেজুমা (বৈজ্ঞানিক নাম: ) হচ্ছে জোঁকের একটি প্রজাতি। মার্কিন যুক্তরাষ্ট্রের মধ্য অ্যারিজোনার মন্টেজুমা ওয়েল অংশে এই জোঁকের দেখা মেলে। এটি একটি নিশাচর প্রাণী, এবং ঐ স্থানেরই এন্ডেমিক উভচর প্রাণী "হায়েলেলা মন্টেজুমা" হচ্ছে এই জোঁকের প্রধান শিকার।
পরিণত বয়সের "মোটবডেলা মন্টেজুমা" লম্বায় প্রায় হতে পারে (সামনের ও পেছনের চোষকসহ)।
"মোটবডেলা মন্ডেজুমা" প্রকৃতিগতভাবে "এরপোবডেলা" গণের খুবই কাছাকাছি, এবং উত্তর আমেরিকা থেকে আলাস্কা ও মেক্সিকো জুড়ে এই গণের বিভিন্ন প্রজাতির বিস্তৃতি রয়েছে। যদিও "মোটবডেলা মন্টেজুমা"-কে একমাত্র অ্যারিজোনার ইয়াভাপি কাউন্টির মন্টেজুমা কাসল ন্যাশনাল মেমোরিয়ালের অন্তর্গত মন্টেজুমা কূপেই দেখা যায়।
মন্টেজুমা কূপে মাছের বসবাসের জন্য খাবার খুব বেশি নেই, কারণ এর পানির ওপরাংশে শিকারের উপযোগী প্রাণীর সংখ্যা খুবই কম। যদিও কিছু সংখ্যক অমেরুদণ্ডী প্রাণী এই কূপটিতে বাস করে। "মোটবডেলা মন্টেজুমা"র প্রধান শিকার ঐ কূপেরই একটি এন্ডেমিক উভচর। এর নাম "হায়েলেলা মন্টেজুমা"।
"মোটবডলা মন্টেজুমা" একটি নিশাচর প্রাণী। দিনের পুরো সময়টাই এই জোঁক কূপের তলদেশে কাটায়। সেসময় এর খাদক ওয়াটারফাউল পানির ওপরাংশে অবস্থান করে। রাত হলে এই জোঁক উন্মুক্ত পানি সাঁতরে ডাঙ্গায় উঠে আসে এবং তীরের কাছাকাছি থাকা উভচরগুলোকে শিকার করে। এটিই একমাত্র জোঁক যা মুক্ত পানিতে শিকার করে। শব্দের দ্বারা এই জোঁক তার শিকারের অবস্থান শনাক্ত করে। এছাড়া এই কূপে এই প্রজাতির জোঁকের ডায়েল ভার্টিকাল মাইগ্রেশন ঘটারও নজির পাওয়া যায়।
অন্যান্য অনেক জোঁকের মতোই "মোটবডেলা মন্টেজুমা" একটি হার্মাফ্রোডাইট। অর্থাৎ, দুটো পৃথক প্রজাতি একে অপরের নিষেক ঘটতে সাহায্য করে, এবং এর ফলে পুষ্টিসমৃদ্ধ গুটিতে ডিমের সৃষ্টি হয়। হাঁস, ও অন্যান্য শিকারীর হাত থেকে রক্ষা করতে ডিমগুলোকে কূপের গভীর তলদেশে অবস্থান করানো হয়। ডিমগুলো নিজে নিজেই ফুটে ওঠে ও বাচ্চা জোঁকের জন্ম নেয়।
ভেদাঙ্ক

ভেদাঙ্ক উপাত্ত-এর ব্যাপ্তির একটি পারিসাংখ্যিক পরিমাপক।
যদি একটি দৈব চলক formula_1-এর প্রত্যাশিত মান (গড়) বর্তমান থাকে, তখন formula_1-এর ভেদাঙ্ক বা ভেদমান নিম্নলিখিত সূত্র দ্বারা গণনা করা যায়:
এই সংজ্ঞা বিচ্ছিন্ন, অবিচ্ছিন্ন সব রকমের দৈব চলকের কাজের জন্যই প্রযোজ্য। এই সূত্রটিকে নিম্নরূপে প্রকাশ করা সম্ভব:
দৈব চলক formula_1-এর ভেদাঙ্ককে সাধারণত formula_6, formula_7, বা formula_8 (উচ্চরণ “সিগমা স্কয়ার”) লেখা হয়। যদি কোনো সম্ভাবনা বিন্যাসের প্রত্যাশিত মান বিদ্যমান না থাকে, যেমনটি কশী বিন্যাসের ক্ষেত্রে হয়ে থাকে, তখন ভেদাঙ্কও গণনা করা সম্ভব না। আরো কিছু সম্ভাবনা বিন্যাস আছে, যাদের প্রত্যাশিত মান বিদ্যমান থাকলেও, ভেদাঙ্ক অসীম হতে পারে।
যদি X একটি অবিচ্ছিন্ন দৈব চলক হয়ে থাকে, যার সম্ভাবনা ঘনত্ব ফাংশন formula_9,
যেখানে formula_11,এবং যেখানে যথার্থ সমাকলনটি নেয়া হয় formula_12-এর উপর, formula_1-এর ব্যাপ্তির সাপেক্ষে।
যদি X একটি বিচ্ছিন্ন দৈব চলক হয়ে থাকে, যার সম্ভাবনা বিন্যাস formula_14, তখন
ভেদাঙ্ক হলো অঋণাত্মক সংখ্যা কারণ দ্বিঘাত মানগুলো কেবলি ধনাত্মক বা শূন্য হতে পারে। ধ্রুব সংখ্যার ভেদাঙ্ক শূন্য, এবং একটি চলকের উপাত্তের ভেদাঙ্ক শূন্য যদি সবগুলো উপাত্তের মান একই হয়।
অবস্থান পরিবর্তন সাপেক্ষে ভেদাঙ্ক অপরিবর্তিত থাকে। এর মানে, যদি উপাত্তের সবগুলো মানের সাথে একটি ধ্রুব সংখ্যা যোগ করা হয়, ভেদাঙ্ক অপরিবর্তিত থাকবে। যদি উপাত্তের সবগুলো মানের সাথে একটি ধ্রুব সংখ্যা দ্বারা গুন করা হয়, সেক্ষেত্রে ভেদাঙ্ক সেই ধ্রুব সংখ্যার দ্বিঘাতের দ্বারা গুণনের সমান হবে। এই দুই বৈশিষ্ট নিম্নলিখিত সূত্র দ্বারা প্রকাশ করা যেতে পারে:
ভেদাঙ্কের সহজে ব্যবহার্য সূত্র নিম্নরূপে লিখা যেতে পারে
নেওয়ার

নেওয়ার (নেপাল ভাষা: नेवा "Newā(h)", আধুনিক নেপালী ভাষায়: नेवार "Newār" অথবা "Newāl") নেপাল উপত্যকার এক অতি প্রাচীন জাতি। এই মানব জাতির উত্‍স সম্পর্কে সঠিকভাবে কিছু বলা যায়না। আর্য, মোঙ্গল এবং দ্রাবিড় সব ধারার মানুষ মিলেমিশে নেপাল উপত্যকায় যে জনগোষ্ঠী তৈরি হয়েছিলো তারই সাধারণ নাম ছিলো নেওয়ার।
ঐতিহাসিক সূত্র থেকে জানা যায় যে, কিরাতদের পরাজিত করে নেপাল উপত্যকা দখল করেছিলো লিচ্ছবিরা। প্রাচীন ভাষা বিজ্ঞান ও প্রত্নতাত্ত্বিক প্রমাণ থেকে একথা বলা যায় যে, লিচ্ছবিদের আগমনের পূর্ব থেকেই নেওয়ার-রা নেপাল উপত্যকার বিস্তীর্ণ অঞ্চল জুড়ে এক প্রাচীন ও উচ্চমানের ঐতিহ্যবাহী সংস্কৃতি গড়ে তুলেছিলো ।
পশ্চিমবঙ্গের পার্বত্য অঞ্চলে, নেওয়ারদের আগমন ঘটেছে পূর্ব নেপাল থেকে। দার্জিলিং জেলার তিনটি পার্বত্য মহকুমায় তাদের বাস। তবে, শিলিগুড়ি মহকুমায় এবং জলপাইগুড়ি জেলাতেও নেওয়ার সম্প্রদায়ের মানুষ বিভিন্ন জীবিকার প্রয়োজনে বসবাস করেন। পশ্চিমবঙ্গে তাদের পদবী প্রধান। অনেকে শ্রেষ্ঠী ব্যবহার করেন। এ রাজ্যে তাদের পরিচয় নেপালী ভাষী ব্যবসাহী সম্প্রদায় হিসেবে। সিকিম রাজ্যে ও নেওয়ার সম্প্রদায়ের মানুষ বসবাস করেন।
নেওয়ারদের নিজস্ব ভাষা নেওয়ারি। নেওয়ারি ভাষা ভোট-বর্মা ভাষা গোষ্ঠীর অন্তর্গত। তবে নেওয়ারি ভাষায় সংস্কৃত এবং অন্যান্য ভারতীয় ভাষার প্রভাব সুস্পষ্ট। একসময় প্রাচীন নেওয়ারি ভাষায় অনূদিত হয়েছিলো প্রচুর মহাযান বৌদ্ধশাস্ত্র। এছাড়া, নেওয়ারি ভাষায় রচিত সাহিত্যের এক অপূর্ব নিদর্শন পাওয়া গেছে। অষ্টাদশ শতকে গোর্খা শাসনের পত্তনের পর নেওয়ারি সাহিত্যকর্মে বাঁধা পড়ে। বিংশ শতকের দ্বিতিয়ার্ধে, নেওয়ারি ভাষা ও সাহিত্যের অধ্যয়্ণ নেপালে পুনরায় শুরু হয়।
পন্ডিচেরি হাঙ্গর

পন্ডিচেরি হাঙ্গর ( (বৈজ্ঞানিক নাম: ) হচ্ছে কার্চারহিনিডি পরিবারের হাঙ্গরের অত্যন্ত বিরল একটি প্রজাতি। ভারতীয় উপমহাদেশ ও দক্ষিণপূর্ব এশিয়া জুড়ে এই হাঙ্গরের বিস্তৃতি। ছোট আকৃতির এই হাঙ্গরের ডর্সাল ফিন বা পৃষ্ঠ পাখনা যথেষ্ট পরিমাণে বড়। এর শরীরের উপরাংশ ধূসর রংয়ের ও দেহের নিম্নভাগ সাদা। পাখার উপরাংশগুলোতে ও লেজের প্রান্তভাগের অংশগুলো কালো রংয়ের। ১৯৭৯ সালের পর থেকে এই হাঙ্গর আর দেখতে পাওয়া যায় নি, যার কারণে আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘের তালিকায় এটিকে মারাত্মকভাবে বিপদাপন্ন একটি প্রজাতি হিসেবে ধরা হয়। ধারণা করা হয় যে, এটি বিলুপ্তও হয়ে গিয়ে পারে।
পন্ডিচেরি হাঙ্গর ইন্দো-প্রশান্তমহাসাগরীয় অঞ্চলে ব্যাপকভাবে দেখা যেতো। ওমান উপসাগর, ভারত থেকে ইন্দোনেশীয় দ্বীপ জাভা, বোর্নিও প্রভৃতি স্থানেও এই হাঙ্গরের দেখা মিলতো। এছাড়াও দক্ষিণ চীন সাগর, নিউ গায়ানা, এবং উত্তর অস্ট্রেলিয়াতেও এই হাঙ্গর দেখার কথা যানা যায়। সমুদ্র পেরিয়ে তুলামূলক নদী অববাহিকাতেও এদেরে দেখা মেলার কথা জানা যায়। এর মধ্যে আছে হুগলি ও সায়গন নদী, যদিও এ ব্যাপারটি এখনো নিশ্চিত হয়নি।
পন্ডিচেরি হাঙ্গরের শরীর মোটাসোটা, এবং নাক সামান্য লম্বা ও খাড়া। নাকের প্রতিটি ছিদ্রে চওড়া চিড় আছে। এদের চোখ বড় ও বৃত্তাকৃতি। মুখ বৃত্তীয় ভাবে বাঁকানো। তাদের উভয় চোয়ালে ১২ থেকে ১৪টি করে দাঁত থাকে। অবশ্য মাঝে ১ থেকে ২টা ছোট দাঁত থাকতে পারে।
এদের পেক্টোরাল পাখনা আকৃতিতে খাটো এবং এর উপরাংশ অনেকটা চোখা আকৃতির। প্রথম পৃষ্ঠীয় পাখনাটি লম্বা, সেই প্রান্তভাগও যথেষ্ট লম্বা। এটি উদ্ভব হয়েছে পেক্টোরাল পাখনার ঠিক পেছন থেকে। দ্বিতীয় পৃষ্ঠীয় পাখনাও লম্বা তবে এটি নিচের দিকে নামানো, এবং পশ্চাৎভাগের পাখনার ঠিক বিপরীতে এটি অবস্থিত। পৃষ্ঠীয় পাখনাদ্বয়ের মাঝে অপেক্ষাকৃত নিচু ভাগ রয়েছে। পেক্টোরাল, দ্বিতীয় পৃষ্ঠীয় পাখনা, এবং ক্লডিয়াল পাখনার বা পুচ্ছ পাখনা প্রান্তভাগ কালো রংয়ের, অন্যান্য পাখনার ক্ষেত্রে রংটি একটু গাঢ়। খুব বেশি নমুনা না পাওয়া যাওয়ায় এর সঠিক আকৃতি সম্মন্ধে ধারণা পাওয়া যায় না, কিন্তু ধারণা করা হয় এর আকার -এর বেশি নয়।
পন্ডিচেরি হাঙ্গর খুবই দুর্লভ একটি প্রাণী। জাদুঘরে এখন পর্যন্ত এর বিশটিরও কম নমুনা সংরক্ষিত আছে। এর সবগুলোই প্রায় ১৯০০ সালের দিকে সংগ্রহকৃত। এর বিস্তৃতির এলাকাগুলোতে জরিপ করে যা পাওয়া যায় তা হচ্ছে, পন্ডিচেরী হাঙ্গর শেষ দেখা গিয়েছিলো ১৯৭৯ সালে। ধারণা করা হয় এটি হয়তো বিলুপ্ত হয়ে গেছে। যদি এটি এখনো কিছু টিকে থাকে, তবে ইন্দো-অস্ট্রেলীয় অঞ্চলে কিছু পরিমাণ থাকতে পারে, যা বাণিজ্যিক মৎসশিকারের কারণে হুমকির সম্মুখীন। আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘ এটিকে মারত্মকভাবে বিপদাপন্ন প্রজাতি হিসেবে চিহ্নিত করেছে।
পাণ্ডব গোয়েন্দা

পাণ্ডব গোয়েন্দা হল ষষ্ঠীপদ চট্টোপাধ্যায় রচিত কাল্পনিক চরিত্র। এই গোয়েন্দাবাহিনী পাঁচজন কিশোর-কিশোরী নিয়ে গঠিত। এই দলে এক কুকুর আছে। দুঃসাহসী পাঁচটি ছেলেমেয়ে ও একটি কুকুর নিয়ে গঠিত পান্ডব গোয়েন্দারা নানারকম রোমাঞ্চকর অভিযান করে। কখোনো নিজেরাই ঘটনায় জড়িয়ে যায়, আবার কখোনো কারো সাহায্যার্থে তারা ঝাঁপিয়ে পড়ে বিপদের মুখে। ভারতের বিভিন্ন জায়গায় এই দল গোয়েন্দাগিরি চালিয়েছে। পান্ডব গোয়েন্দা প্রথম প্রকাশিত হয়েছিল ১৯৭০ সালে মাসিক শুকতারা পত্রিকায়। তারপর আনন্দমেলা পুজো সংখ্যাতেও পান্ডব গোয়েন্দার উপন্যাস বেরিয়েছে। পান্ডব গোয়েন্দার একাধিক ছোটগল্প ও উপন্যাস শিশু কিশোরদের কাছে সবিশেষ জনপ্রিয়তা পায়।
সবচেয়ে বড় সদস্য। এই চরিত্র দলের নেতা। সে পিস্তল চালাতে পারে এবং লাইসেন্সকৃত পিস্তল থাকে তার কাছে। বাবলু বুদ্ধিমান, সাহসী এবং প্রচুর সাধারণ জ্ঞানের অধিকারী। বাবলু এই দলের নেতা।
এটি দ্বিতীয় মুখ্য চরিত্র। সাহসী, বিচক্ষণ এবং বাবলুর অবর্তমানে বিলু দলকে একাধিকবার পরিচালনা করেছে যদিও তা সাময়িক। 
খাদ্য রসিক চরিত্র। কিঞ্চিৎ ভীতু তবে দুর্দান্ত সাঁতারু। সকল কাজের কাজী। আরামপ্রিয়।
প্রধান নারী চরিত্র, বিচ্ছুর দিদি।
দ্বিতীয় নারী চরিত্র, বাচ্চুর ছোট বোন। এই চরিত্র সবার চেয়ে বয়সে ছোট কিন্তু বুদ্ধিমান। পান্ডব গোয়েন্দার প্রথম অভিযান মূলত বিচ্ছুর রাত্রিকালীন অভিযানকে নিয়েই।
এই কুকুর পাণ্ডব গোয়েন্দাদের সাথী। প্রয়োজনে হিংস্র, বুদ্ধিমান দেশী কুকুর। বহু ক্ষেত্রে পঞ্চুই জয় এনে দিয়েছে পান্ডব গোয়েন্দাদের অভিযানে। পঞ্চুর এক চোখ কানা। তাকে প্রথম গল্পে কানা পঞ্চু বলে পরিচয় দেওয়া ছিল।
পান্ডব গোয়েন্দা গল্পগুলি নিয়ে একটি বাংলা অ্যানিমেশন টেলিভিশন সিরিজ তৈরি হয়েছিল। এটি আকাশ বাংলা টেলিভিশন প্রকাশ করে। রাহুল মুখোপাধ্যায়ের পরিচালনায়, পান্ডব গোয়েন্দা জি বাংলা টিভি চ্যানেলটি ছোট পর্দায় প্রকাশিত হয়েছে। তরুণ অভিনেতা রব দে প্রধান চরিত্র বাবলুর ভূমিকায় অভিনয় করেছে। বিলুর চরিত্রে অভিনয় করছেন ঋষভ চক্রবর্তী, ভোম্বলের চরিত্রে অভিনয় করছেন ময়ূখ চ্যাটার্জি, বাচ্চুর চরিত্রে অভিনয় করছেন অনুমিতা দত্ত ও বিচ্চুর চরিত্রে অভিনয় করছেন শ্রীতমা মিত্র।
ইত্যাদি
ধিমাল

ধিমাল হিমালয়ের পাদদেশের তরাই অঞ্চলে বসবাসকারী একটি ক্ষুদ্র জন-গোষ্ঠী। ধিমাল জন-গোষ্ঠীর মানুষেরা প্রধানত নেপালের মোরাঙ্গ ও ঝাপা জেলা এবং পশ্চিমবঙ্গের দার্জিলিং জেলায় বসবাস করেন। সমাজ বিজ্ঞানীরা মনে করেন ধিমাল একটি হারিয়ে যাওয়া জন-গোষ্ঠী।
উনিশ শতকে, ঔপনিবেশিক ভারতের নৃবিজ্ঞান- সমীক্ষকেরা ধিমালকে একটি অনার্য জনজাতি হিসেবে শনাক্ত করেছিলেন। বর্তমানে ধিমালদের কিরাত জন গোষ্ঠীর একটি শাখা বলে মনে করা হয় । এঁদের সম্বন্ধে সেরকম কোনো গবেষণা হয়নি। হজসন, হান্টার, গেইট প্রমুখ ইংরেজ লেখক গণ এঁদের সম্পর্কে উল্লেখ করেছিলেন মাত্র । গেইট এর মতে, ধিমলেরা রাজবংশী সম্প্রদায় ভুক্ত ব্যতীত অন্য কিছু নয় । কতিপয় ঐতিহাসিকের অনুমান, ধীনালদের আদি নিবাস উত্তর এবং উত্তর-পূর্ব হিমালয়ের পাদদেশে। তাঁদের মতে, 'ধিমাল' শব্দটি 'হিমাল' শব্দেরই অপভ্রংশ। ঠিক কোন সময় থেকে উত্তরবঙ্গের ও নেপালের তরাই অঞ্চলে ধিমলেরা বসবাস করছে, তা অনুমান সাপেক্ষ । ধিমালদের নিজস্ব ভাষা রয়েছে । তবে, ধিমালদের ভাষা, মুখাবয়ব, ও দেহের আকৃতি দেখে এঁদের লিম্বু জনজাতির একটি ঘনিষ্ঠ শাখা বলে মনে করা যেতে পারে।
তরাই এর ধিমলেরা নিজেদেরকে রাই, লিম্বু, কোচ জাতির ঘনিষ্ঠ বলে মনে করেন । প্রথাগত ভাবে, ধিমলেরা প্রকৃতির উপাসক ধিমালদের উপাসনায়, কোনো মন্দির বা মূর্তি নেই. হজসন সাহেব, ধিমালদের ধর্মকে এক নিরাকার প্রাকৃতিক ধর্ম বলে উল্লেখ করেছিলেন ।
২০০১ সালের জনগণনা অনুযায়ী, নেপালে ১৯,৫৩৭ জন ধিমাল বাস করেন। নেপালের ঝাপা ও মোরাঙ্গ জেলার মোট ৭৫ টি গ্রামে ধিমাল জাতির মানুষ বাস করেন। ২০০১ সালে, ভারতের জনগণনায় মাত্র ৯৮১ জন ধিমাল ভাষী মানুষ পাওয়া গেছে । দার্জিলিং জেলার নকশালবাড়ী ও হাতীঘিসা অঞ্চলের ১৬টি গ্রামে এঁদের বাস।
ধিমালেরা মূলত কৃষক। পূর্বে, তাঁরা ঝুম চাষ করতেন। জঙ্গল কেটে বা পুড়িয়ে পরিষ্কার করে কোদালের সাহায্যে খাদ্য শস্য উৎপাদন করার এই প্রদ্ধতি এখন পুরোপুরি লুপ্ত। ধিমালদের প্রধান খাদ্য ভাত, পশু পাখির মাংস ও মাছ ।
সম্প্রতি, পশ্চিমবঙ্গে, ধিমালদের ও.বি.সি (অন্যান্য পিছিয়েপড়া জাতি) তালিকা ভুক্ত করা হয়েছে ।
মৃতের বই

মৃতের বই (মিশরীয় ভাষা: 𓂋𓏤𓈒𓈒𓈒𓏌𓏤𓉐𓂋𓏏𓂻𓅓𓉔𓂋𓅱𓇳𓏤 , "r(ꜣ)w n(y)w prt m hrw(w)") নামটি প্রাচীন মিশরীয়দের দেওয়া নাম। মিশরীয় এই বইটিতে জাদু, সম্মোহন এবং প্রচলিত বিধিবদ্ধ উপাসনার
নির্দেশাবলী সংগ্রহীত করা হয়েছে, যা মৃত ব্যক্তির মৃত্যর পরবর্তী জীবযাপনের জন্য প্রয়োজন হবে। এইটি সাধারণভাবে সূত্র এবং সূর্য দেবতার রাতে যাত্রা গল্পতে মনোনয় দেয় (এর বিভিন্ন আবির্ভাবে) এবং খারাপ শক্তিসমূহের সঙ্গে (সাপ আপোফিস সহ) তার লড়াই, যারা তাকে রাত্রিতে থামতে চেষ্টা করে, যাতে প্রভাতে উদয় করতে না পারে। মৃতের বই সাধারণত একটি পাপাইরেসে (মিশরদেশীয় নলখাগড়া বিশেষ) গোটানো কাগজ লেখা হত এবং মৃত ব্যক্তির কফিনে অথবা কবরের কহ্মে রাখা হত। এটি মধ্য রাজ্যের কফিনে লেখার মধ্য দিয়ে প্রাচীন রাজ্যের পিরামিড লেখার সঙ্গে বিবর্তন আরম্ভ করার একটি দীর্ঘ পদ্ধতির সৃষ্টি ছিল। বইয়ের প্রায় এক-তৃতীয়াংশ পরিচ্ছেদ কফিনে লেখার আগে থেকে এর উৎপত্তি হয়।
বিশেষভাবে, বইটি প্রয়োজন হবে তার জীবযাপনের নৈতিক আচরণের সাহ্মী প্রস্তুত করতে, যা মৃত ব্যক্তি বিচারক ওসিরিস এর সামনে পেশ করবে। পরে পাপাইরেস কাগজটি মৃত ব্যক্তির কফিনে অথবা কবরের কহ্মে রাখা হত তার ধন-সম্পদের সাথে এবং সাজসজ্জা প্রয়োজনীয় গণ্য করা হতো আত্মা ভ্রমণের জন্য।
প্রাথমিকভাবে লেখাগুলো কবর কক্ষের দেয়ালে আঁকা হয়েছিল। মধ্য রাজ্যেতে ব্যবহার করা হয়েছিল সারকোফাগুসের উপরে হাইআরাগ্লিফ রং করার জন্য এবং অষ্টদশ রাজবংশ থেকে কেবল পাপাইরেসে লিখা শুরু হয়। এই ভাবে, মিশরীয় প্রত্নতত্ত্বরা অনেক সাহ্মী পেয়েছে মমি করণের এবং অনেক রাজবংশের সাধারণ মৃত্যর।
মৃতের বই নিন্ম রাজার ভ্যালি কবরগুলোতে দেখতে পাওয়া যায়ঃ
মধ্যক

মধ্যক একটি ধারণা যা সংখ্যাতত্ত্বে সচরাচর ব্যবহৃত হয়। যদি এক প্রস্থ সংখ্যাকে মানানুক্রমিকভাবে সাজানো হয় তবে কেন্দ্রীয় সংখ্যাটিই হবে মধ্যক যার ওপরে থাকবে বড় মানের সংখ্যাগুলো এবং নিচে থাকবে ছোট সংখ্যাগুলো। ধরা যাক একটি পাড়ায় সাতজন বালক আছে যাদের বয়স ১৫, ৬, ১৪, ৮, ১০, ১৩ এবং ৯। মানানুক্রমে বয়সের উপাত্তটি হবে ৬, ৮, ৯, ১০, ১৩, ১৪ এবং ১৫ বৎসর। এ ক্ষেত্রে মধ্যক সংখ্যা হলো ১০।
পরিসংখ্যান এবং সম্ভাবনা তত্ত্বে, মধ্যক হলো এমন একটি সংখ্যা, যা নমুনা, গণসমষ্টি বা বিন্যাসের সব সংখ্যাগুলিকে সমান দুটিভাগে ভাগ করে - এক ভাগে থাকে সেই সংখ্যা অপেক্ষা বড় মানগুলি এবং অপর ভাগে থাকে সেই সংখ্যা অপেক্ষা ছোট মানগুলি। এই দুটিভাগে সমান সংখ্যক উপাত্ত থাকে।
সসীম সংখ্যক উপাত্ত থেকে মধ্যক গণনা করতে হলে, প্রথমে সংখ্যাগুলোকে ছোট থেকে বড় মানের ক্রমানুসারে সাজিয়ে নিয়ে তারপর ঠিক মাঝের মানটিকে মধ্যক হিসেবে নির্বাচিত করতে হবে। জোড় সংখ্যক উপাত্তের ক্ষেত্রে কোনো মধ্যবর্তী মান পাওয়া যাবে না। সেক্ষেত্রে মধ্যক হবে মধ্যবর্তী দুটি মানের গড়। বর্ণিত সাধারণ পদ্ধতির মাধ্যমে গণনা করলে, সসীম উপাত্তের ক্ষেত্রে মধ্যক সর্বদাই অদ্বিতীয় একটি সংখ্যা।
মধ্যক গড়-এর মতই কেন্দ্রীয় প্রবনতার পরিমাপক। কিন্তু বিন্যাসে বঙ্কিমতা থাকলে, বা বহিষ্কমানের উপস্থিতি অনুমিত হলে বা বিন্যাসের সর্বোচ্চ মান অজানা থাকলে কেন্দ্রীয় প্রবনতার পরিমাপক হিসেবে গড় অপেক্ষা মধ্যককেই শ্রেয় বলে গণ্য করা হয়। সমস্যা হলো তাত্ত্বিকভাবে মধ্যক গড়-এর মতন সুবিধাজনক নয়।gjjvfcbচসঃঠনঃটঠব
formula_1 চলকের মধ্যককে প্রকাশ করা হয় এভাবে - formula_2 বা formula_3।
যখন মধ্যককে কেন্দ্রীয় প্রবনতার পরিমাপক হিসেবে ব্যবহার করা হয়, তখন বিক্ষিপ্ততার পরিমাপক হিসেবে ভেদাঙ্ক-এর পরিবর্তে বিস্তার বা আন্তঃচতুর্থক বিস্তার ব্যবহৃত হয়।
অবিচ্ছিন্ন বা বিচ্ছিন্ন উভয় ক্ষেত্রে, একটি দৈব চলকের ক্রমযোজিত বিন্যাস অপেক্ষক যদি formula_4 হয়, তবে মধ্যক formula_5 নিম্নের অসমতাকে মেনে চলে - 
বা
অবিচ্ছিন্ন দৈব চলকের সম্ভাবনা ঘনত্ব অপেক্ষক যদি formula_8 হয়, তখন
হা-ইয়োম

হা-ইয়োম () () অর্থ "দিন", হচ্ছে হিব্রু ভাষার একটি দৈনিক পত্রিকা। ১৮৮৬ থেকে ১৮৮৮ সালের মধ্যভাগ পর্যন্ত রাশিয়ার সেন্ট পিটার্সবার্গ থেকে পত্রিকাটি প্রকাশিত হতো। পত্রিকাটির গোড়াপত্তন করেন এহুদা লব ক্যান্টর। তিনি একই সাথে এই পত্রিকাটির সম্পাদকও ছিলেন। "হা-ইয়োম" হচ্ছে হিব্রু ভাষায় প্রকাশিত প্রথম দৈনিক সংবাদপত্র। প্রকাশের শুরুতে এর দৈনিক সার্কুলেশন ছিলো প্রায় ২,৪০০। ১৮৮৭ সালের পর সার্কুলেশনের এই সংখ্যা নেমে ১,৬০০-তে আসে।
"হা-ইয়োম" তার সংবাদ পরিবেশনে আধুনিক, ইউরোপীয় সাংবাদিকতার প্রকাশ ঘটায়, যা আগের হিব্রু ভাষার প্রকাশনার কাছে অজ্ঞাত ছিলো। এছাড়া এটি প্রথম হিব্রু সংবাদপত্র যা সংবাদ সংগ্রহের জন্য টেলিগ্রাফিক খবরসংগ্রাহক প্রতিষ্ঠানগুলোর (এরা টেলিগ্রামের মাধ্যমে দ্রুত খবর সংগ্রহ করতো) শরণাপন্ন হয়। এছাড়াও ক্যান্টর পশ্চিম ইউরোপ ও যুক্তরাষ্ট্রের বিভিন্ন ইহুদি কেন্দ্রস্থলগুলোতে এই পত্রিকার নিজস্ব চুক্তিবদ্ধ প্রতিবেদক নিয়োগ করেছিলেন। "হা-ইয়োন"-এর নামকরা কয়েকজন অবদানকারী ছিলেন ডি. ফ্রিশ্চম্যান, এ. রজেনফিল্ড, এবং এল. ক্যাটজেলেনসন।
"হা-ইয়োন"-এর প্রকাশনা ও সাফল্য হিব্রু ভাষার প্রকাশনাকে অণুপ্রাণিত ও ত্বরান্বিত করে। পরবর্তীতে "হা-মেলিজ", "হা-সেফিরাহ"-এর মতো পত্রিকাগুলোও দৈনিক পত্রিকায় রূপান্তরিত হয়। "হা-ইয়োম"-এর কাটতি বাড়ার ফলে আলেকজান্ডার জেদারবাউমের প্রকাশিত "হা-মেলিজ" হুমকির মুখে পড়ে। "হা-মেলিজ" ছিলো রাশিয়ার ইহুদি প্রকাশনায় একচেটিয়া প্রাধান্য বিস্তারকারী। সত্যি বলতে "হা-ইয়োম"-এর কারণেই "হা-মেলিজ" দ্রুত খবর সংগ্রহের জন্য নর্দার্ন টেলিগ্রাফিক নিউজ এজেন্সির সাথে খবর সংগ্রহের চুক্তি করতে বাধ্য হয়। এজন্য তাদেরকে প্রতি বছর ৩,০০০ রুশ রুবল প্রদান করতে হতো, যা অর্থনৈতিকভাবে উভয় পত্রিকার জন্যই একটি বিরাট বাঁধা ও চ্যালেঞ্জের বিষয় হয়ে দাঁড়ায়।
প্রকাশের গোড়ার দিকে "হা-ইয়োম" লাভারস অফ জিওন আন্দোলনের অনেক অনুসারীর কাছে প্রিয় হয়ে উঠেছিলো। যদিও পরবর্তীতে "হা-মেলিজ" এই আন্দোলনের অনুসারীদের একটি বড় অংশকে নিজেদের কাছে টানতে সমর্থ হয়েছিলো। যা "হা-ইয়োম"-এর জনপ্রিয়তা হ্রাসে একটি গুরুত্বপূর্ণ ভূমিকা পালন করেছিলো।
১৮৮৭ সালে "বেন-আমি" ("আমার জনগণের ছেলেরা") নামক একটি মাসিক ক্রোড়পত্র "হা-ইয়োম"-এর সাথে প্রকাশ হতে থাকে। এই ক্রোড়পত্রটির সর্বমোট চারটি সংখ্যা প্রকাশিত হয়।
"হা-ইয়োম"-এর শেষ কয়টি সংস্করণ সম্পাদনা করেছিলেন জে.এল. গর্ডন। ১৮৮৯ সালে পত্রিকাটির প্রকাশনা বন্ধ হয়ে যাবার পর প্রতিষ্ঠাকালীন প্রকাশক ক্যান্টর "হা-মেলিজ"-এর সম্পাদকের দায়িত্ব নেন।
প্রচুরক

পরিসংখ্যানে, সংখ্যাগুরুমান হলো এমন একটি মান, যা উপাত্ত-এ বা সম্ভাবনা বিন্যাস-এ সর্বোচ্চবার ঘটে। গড় এবং মধ্যক-এর মতন সংখ্যাগুরুমান একটি কেন্দ্রীয় প্রবণতার পরিমাপক। তবে একটি উপাত্তে বা সম্ভাবনা বিন্যাসে একাধিক সংখ্যাগুরুমান থাকতে পারে, যেমনটি ঘটে সমবিন্যাসের ক্ষেত্রে - সেখানে সকল মান সম সম্ভাব্য। উপরে বর্ণিত সংজ্ঞা সামগ্রিক সর্বোচ্চ মানের ক্ষেত্রে প্রযোজ্য। কিন্তু কিছু কিছু ক্ষেত্রে স্থানীয় সর্বোচ্চ মানকেও স্থানীয়ভাবে সংখ্যাগুরুমান বলা হয়। এই স্থানীয় মানটি হবে একটি বিন্যাসের খন্ডাংশের মধ্যে প্রাপ্ত সর্বোচ্চ মান।সংখ্যাগুরুমান এর আরেক নাম প্রচুরক।
বিচ্ছিন্ন বিন্যাসের যে formula_1 মানে সম্ভাবনা ঘনত্ব অপেক্ষক সর্বোচ্চ, formula_1-এর সেই মানটি হলো প্রচুরক। যে কারণে, নমুনায়নে এই মানটির নির্বাচিত হবার সম্ভাবনা সর্বাধিক। অবিচ্ছিন্ন বিন্যাসের ক্ষেত্রে সম্ভাবনা ঘনত্ব আপেক্ষকের চূড়া হবে প্রচুরক। আগে যেমনটি বলা হয়েছে, যে কোনো সম্ভাবনা ঘনত্ব আপেক্ষকে একাধিক প্রচুরক থাকা সম্ভব।
একটি প্রতিসম এক প্রচুরক বিশিষ্ট উপাত্তে বা বিন্যাসে গড়, মধ্যক ও প্রচুরক সমাপতিত হবে।
সম্ভাবনা বিন্যাসে গড়কে প্রত্যাশিত মান বলা হয়। উপাত্তের ক্ষেত্রে গড় কথাটি বেশি প্রচলিত।
লিম্বু

লিম্বু (ইংরেজি: Limbu ) জনজাতি, বিশাল কিরাত বা কিরান্তি জাতির একটি অংশ। এঁরা একসময় হিমালয় পর্বতের সানুদেশে বাস করত। চারু চন্দ্র সান্যাল বলেছেন, এঁরা উচ্চ হিমালয় থেকে নেমে এসে বর্তমান নেপালের দহ্মিণ পূর্ব অংশে, সিকিমে, ভুটানে এবং দার্জিলিং জেলায় স্থায়ী বসবাস করছে।
বলা হয় যে, লিম্বুরা পূর্ব নেপালের প্রাচীন বাসিন্দা। পূর্ব নেপালের অরুণ ও মেচি নদীর মধ্যবর্তী অঞ্চল ছিলো লিম্বুদের প্রাচীন বাসস্থান। নেপাল ছাড়াও, বর্তমানে পশ্চিমবঙ্গের দার্জিলিং ও জলপাইগুড়ি জেলার সর্বত্র এঁরা বাস করেন।
রাজাদের উপত্যকা

রাজাদের উপত্যকা () হচ্ছে মিশরে অবস্থি একটি উপত্যকা। খ্রিস্টপূর্ব ১৬ শতক থেকে খ্রিষ্টপূর্ব ১১ শতক পর্যন্ত এখানে মিশরের নিউ কিংডমের (প্রাচীন মিশরের ১৮তম ও ২০তম যুগ) ফারাওদের জন্য মন্দির নির্মাণ করা হতো। উপত্যকাটি নীল নদের পশ্চিম তীরে, তেহবাস শহরের (বর্তমানে লুক্সোর শহর) বিপরীতে, তেহবান নেক্রোপলিসের কেন্দ্রে অবস্থিত। এই উপত্যকার দুইটি অংশ, একটি হচ্ছে পূর্ব উপত্যকা, যেখানে বেশিরভাগ রাজকীয় মন্দিরগুলো অবস্থিত, এবং অপরটি হচ্ছে পশ্চিম উপত্যকা।
২০০৬ সালে একটি নতুন প্রকোষ্ঠ, এবং ২০০৮ সালে আরো নতুন দুটি মন্দিরের প্রবেশমুখ আবিস্কারের পর, জানা যায় যে, এই উপত্যকায় মোট ৬৩টি মন্দির রয়েছে। এগুলো মধ্যে কিছু সাধারণ গর্তের মতো প্রকোষ্ঠের সাথে ১২০ প্রকোষ্ঠ বিশিষ্ট মন্দিরও রয়েছে। এটি ছিলো প্রাচীন মিশরের নিউ কিংডমের রাজন্যবর্গের সদস্যদের জন্য সংরক্ষিত প্রধান কবরস্থান। এই মন্দিরগুলোর নকশায় তৎকালীন মিশরীয় পুরাণের বিভিন্ন চরিত্রের ছবি আঁকা রয়েছে যার থেকে সেই সময়কার বিশ্বাস ও মৃত্যু পরবর্তী বিভিন্ন সৎকার কর্ম ও সংস্কৃতির সম্পর্কে ধারণা পাওয়া যায়। সবগুলো মন্দিরেই মূল্যবান দ্রব্যাদি থাকার কারণে লুট হওয়ার প্রমাণ পাওয়া যায়। কিন্তু এখনো যা আছে তা তৎকালীন শাসকদের ক্ষমতা সম্পর্কে একটি ধারণা লাভে সহায়তা করে।
১৮ শতক থেকেই এই স্থানটি প্রত্নতাত্ত্বিক ও ইজিপ্টোলজির একটি আগ্রহের কেন্দ্র হয়ে ওঠে। এর মন্দিরগুলো মানুষের আকর্ষণ ও প্রত্নতাত্ত্বিকদের গবেষণার বিষয় হয়ে ওঠে। বর্তমান সময়ে এই উপত্যকাটি ফারাও তুতাংখামুনের মমি আবিষ্কার ও তার সমাধিস্থ মন্দির কেভি৬২-এর আবিস্কারের জন্য বিখ্যাত। কারণ তুতাংখামুনের মমির মাধ্যমেই ফারাওদের অভিশাপের গুজব বিস্তৃতি লাভ করে। এটি বিশ্বের অন্যতম আকর্ষণীয় একটি প্রত্নতাত্ত্বিক স্থান। ১৯৭৯ সালে এটি বাদবাকি তেহবান নেক্রোপলিস অংশের সাথে একত্রে ইউনেস্কোর বিশ্ব ঐতিহ্যবাহী স্থান হওয়ার মর্যাদা লাভ করে।
দৈব পরীক্ষা

যখন কোন পরীক্ষার সম্ভাব্য সকল ফলাফল আগে থেকে জানা থাকে কিন্তু পরীক্ষাটিতে কোন একটি নির্দিষ্ট চেষ্টায় কি ফলাফল আসবে তা নিশ্চিত করে বলা যায় না, একে দৈব পরীক্ষা বলে। 
দৈব পরীক্ষা সম্ভাবনা তত্ত্বে, একই ধরনের শর্তের সাপেক্ষে কোনো পরীক্ষা যদি বার বার পুনরাবৃত্ত করা হয়, সেই পরীক্ষার ফলাফলকে দৈব পরীক্ষা বলা হয়। তবে শর্ত হচ্ছে পরীক্ষা সম্পাদনের আগে নিশ্চিতভাবে ফলাফল সন্মন্ধে ভবিষ্যদ্বাণী করা যাবে না। তবে, কি কি সম্ভাব্য ফলাফল হতে পারে, তার একটি তালিকা বা নমুনাক্ষেত্র থাকলে, ফলাফল সেই তালিকার কোনো একটিতে অবশ্যই পড়বে।
উদাহরণ দেয়া যেতে পারে একটি মুদ্রাকে দিয়ে: মুদ্রা উপরদিকে নিক্ষেপ করলে মাটিতে পড়ে মুদ্রার মাথা (head) বা মুদ্রার উল্টা দিক (tail) দৃশ্যমান হতে পারে। এখানে পরীক্ষণের সম্ভাব্য ফলাফল হলো 'মুদ্রার মাথা' (H) বা 'মুদ্রার উল্টা দিক' (T)। একটি নিটাল মুদ্রা দ্বারা পরীক্ষা সম্পাদনের আগে নিশ্চিতভাবে বলা সম্ভব না 'মুদ্রার মাথা' আসবে না 'মুদ্রার উল্টা দিক' আসবে। সেক্ষেত্রে এই পরীক্ষাকে একটি দৈব পরীক্ষা বলা যাবে।
দৈব পরীক্ষার তিনটি শর্ত হলো:
নমুনাক্ষেত্র

সম্ভাবনা তত্ত্বে এবং পরিসংখ্যানে, একটি দৈব পরীক্ষা-এর সকল সম্ভাব্য ফলাফলকে একত্র করলে সেই গুচ্ছকে "নমুনাক্ষেত্র" বলে। একে প্রকাশ করা হয় "S", Ω, বা "U" দ্বারা। উদাহরণ: একটি মুদ্রার ক্ষেত্রে পরীক্ষণের সম্ভাব্য ফলাফল হলো 'মুদ্রার মাথা' (H) বা 'মুদ্রার উল্টা দিক' (T)।
নমুনাক্ষেত্র সসীম বা অসীম হতে পারে. একটি ছক্কার ক্ষেত্রে পরীক্ষণের সম্ভাব্য ফলাফল হলো ১, ২, ৩, ৪, ৫, বা ৬। এক্ষেত্রে এটি হলো সসীম নমুনাক্ষেত্র।
আবার, মুদ্রার উল্টা দিক (T) না আসা পর্যন্ত নিক্ষেপ করতে থাকলে নমুনাক্ষেত্রটি হবে Ω formula_1। এটি একটি অসীম নমুনাক্ষেত্র। তবে অসীম হলেও নমুনা বিন্দুগুলি গণনাযোগ্য।
সেজন্যে উপর্যুক্ত উদাহরণগুলিকে বিচ্ছিন্ন নমুনাক্ষেত্রের উদাহরণ বলা যায়।
অবিচ্ছিন্ন নমুনাক্ষেত্রের উদাহরণ হবে Ω = formula_2 ০ formula_3 ১০০formula_4।
ঘটনা (সম্ভাবনা তত্ত্ব)

কোনো দৈব পরীক্ষা-এর নমুনাক্ষেত্র-এর উপগুচ্ছকে ঘটনা বলা হয়। কোনো দৈব পরীক্ষায় দুটি ছক্কা যদি একসাথে নিক্ষেপ করা হয়, তবে এর নমুনাক্ষেত্র হবে -
formula_1
একে সমগ্র সম্ভাব্য ফলাফল বলে। দুটি ছক্কা নিটাল হলে প্রতিটি বিন্দুর ঘটার সম্ভাবনা সমান। এক্ষেত্রে এদের সমসম্ভাব্য ফলাফল বলা হয়।
এখন যদি শর্ত দেয়া হয়, যে দুটি ছক্কার প্রথমটি 6 হতে হবে, তখন নমুনাক্ষেত্রের উপগুচ্ছ B ={(6, 1), (6, 2), (6, 3), (6, 4), (6, 5), (6, 6)} হবে একটি ঘটনা। এখানে ৬টি বিন্দু B ঘটনার স্বপক্ষে আছে।
আবার ছক্কার দুটিতে A = (6, 1) পড়লে E = (6, 2) একই সাথে ঘটতে পারে না। সেজন্য A এবং E কে পরস্পর বিচ্ছিন্ন ঘটনা বলতে পারি।
অ্যাভাটার (২০০৯-এর চলচ্চিত্র)

অবতার () ২০০৯ সালে মুক্তি পাওয়া একটি বিজ্ঞানভিত্তিক কল্পকাহিনী। প্রখ্যাত পরিচালক জেমস ক্যামেরন ছবিটি রচনা ও পরিচালনা করেছেন। মূল চরিত্রগুলোয় অভিনয় করেছেন স্যাম ওর্থিংটন, জোয়ি সালডানা, স্টিফেন ল্যাং, মিচেলে রড্রিগেজ, জোয়েল ডেভিড মুর, জিওভান্নি রিবিসি এবং সিগুর্নি উইভার৷ পটভূমি হলো ২২ শতকের মাঝামাঝি; যখন মানুষ আলফা সেনটাউরি তারা মন্ডলে একটি গ্যাসীয় গ্রহে মানুষের বসবাস উপযোগী উর্বর উপগ্রহ প্যানডোরায় আনঅবটেনিয়াম নামক একটি মূল্যবান খনিজ আহরণের জন্য খননকাজ শুরু করে৷ খনিজ উপনিবেশ এলাকার ক্রমাগত সম্প্রসারণের ফলে এ উপগ্রহের স্থানীয় অধিবাসী নাভিদের অস্তিত্ব হুমকির মুখে পড়ে; প্যানডোরা উপগ্রহের আদিবাসী এই নাভিরা অনেকটা মানুষের মত দেখতে ৷ প্যানডোরার এই আদিবাসীদের সাথে যোগাযোগের জন্য একদল গবেষক জেনেটিক্যালি ইঞ্জিনিয়ারড নাভি ও মানুষের সংকর দেহ ব্যবহার করেন যা এই চলচ্চিত্রের নাম ৷
অ্যাভাটার চলচিত্রটির পটভূমি তৈরি হয়েছে একদল লোভী মানুষ আর নিরীহ প্যানডোরাবাসির মধ্যে এক অসম কিন্তু সাহসি যুদ্ধ নিয়ে।
কাহিনীর সূত্রপাত ২১৫৪ সালে, যখন আর.ডি.এ আনঅবটেনিয়ামের খোঁজে প্যানডোরা নামক পৃথিবীর মত এক গ্রহে গিয়ে মানুষ হাজির হয়। যার আবহাওয়া মানুষের নিঃশ্বাস উপযোগী নয়। এই গ্রহের অধিবাসীদের বলা হয় নাভি। নাভিরা তাদের গ্রহে খুব আনন্দেই বসবাস করছিল যতদিন পর্যন্ত না মানুষের অসাধু ইচ্ছা প্রকাশিত না হয়।
নাভিদের পরিবেশ সম্পর্কে ভালোভাবে জানার জন্য বিজ্ঞানীরা নাভিদের মত দেখতে কিছু দেহ তৈরি করলেন, যা কিনা যন্ত্র দ্বারা নিয়ন্ত্রিত।
আর্মার্ড পার্সোনেল ক্যারিয়ার

সাধারণত এপিসিতে অস্ত্র হিসেবে মূলত মেশিন গান ব্যবহার করা হয়। তবে আরো বিভিন্ন রকমের ভারী অস্ত্রের ব্যবহারও দেখা যায়। এসকল ভারী অস্ত্রের মধ্যে আছে রিকয়েললেস রাইফেল, ট্যাংক বিধ্বংসী মিসাইল, বা মর্টার। সাধারণত সরাসরি যুদ্ধে অংশ নেওয়ার মতো করে আর্মার্ড পার্সোনেল ক্যারিয়ার নির্মাণ করা হয় না। মূলত পদাতিক বাহিনীকে বিভিন্ন ঝটিকা অভিযান এড়িয়ে নিরাপদে মূল যুদ্ধ ময়দানে পৌঁছে দিতেই এপিসি ব্যবহৃত হয়। এপিসি চাকাযুক্ত (হুইলড) বা চেইন ট্র্যাকযুক্ত (ট্র্যাকড) উভয় রকমেরই হতে পারে।
আর্মার্ড পার্সোনেল ক্যারিয়ারের উদাহরণ হিসেবে বলা যায় মার্কিন এম১১৩ (ট্র্যাকড), ব্রিটিশ এফভি ৪৩২ (ট্র্যাকড), ফরাসি ভিএবি (হুইলড), ওলন্দাজ/জার্মান জিটিকে বক্সার (হুইলড), সোভিয়েত বিটিআর (হুইলড) ইত্যাদি। পদাতিক বাহিনীতে সরাসরি যুদ্ধে ব্যবহারের জন্য নির্মিত যানবাহনে এপিসির তুলনায় আরো বেশি ভারী অস্ত্রসজ্জিত যানবাহন ব্যবহৃত হয়।
হাই মোবিলিটি মাল্টিপারপাস হুইলড ভেহিকল

হাই মোবিলিটি মাল্টিপারপাস হুইলড ভেহিকল (), সংক্ষেপে এইচএমএমডব্লিউভি () বা হামভি () হচ্ছে একপ্রকার ৪ডব্লিউডি বিশিষ্ট সামরিক মোটরযান। এটি তৈরি করেছে মার্কিন প্রতিষ্ঠান এএম জেনারেল। যুদ্ধের কাজে ব্যবহৃত বিভিন্ন প্রকারের যানবাহনের বিভিন্ন রকম কাজে ভিন্ন ভিন্ন যানের কাজ একটি যানবাহনের মাধ্যমে সম্পন্ন করার উদ্দেশ্য থেকে এই ধরনের সাজোয়া যান তৈরি করা হয়। এটি পূর্বের যেসকল যানবাহনের পরিবর্তে ব্যবহৃত হতে পারে, তার মধ্যে আছে, জিপ, যেমন: এম১৫১ ১/৪ টনের এমইউটিটি, গামা গোট এবং এর এম৭১৮এ ও এম৭৯২ অ্যাম্বুলেন্স সংস্করণ, সিইউসিভি, এবং অন্যান্য হাল্কা সামরিক যানবাহন। এর প্রাথমিক ব্যবহারকারী মার্কিন যুক্তরাষ্ট্রের সামরিক বাহিনী। এছাড়াও বিভিন্ন দেশের সামরিক বাহিনী ও বিভিন্ন প্রতিষ্ঠান এর ব্যবহার আছে। এছাড়া ব্যক্তিগত পর্যায়ে এর অস্ত্রসজ্জাবিহীন সংস্করণগুলোও ব্যবহৃত হয়। কারণ প্রতিকূল পরিবেশে (পাথুরে, বালুময়, বা কর্দমাক্ত রাস্তায়) এটি অপেক্ষাকৃত ঝামেলামুক্তভাবে ও নিরাপদে চলাচল করতে পারে।
১৯৭০-এর দশকে মার্কিন সেনাবাহিনী অনুধাবন করে যে, বেসামরিক ট্রাককে সামরিকীকরণ করার মাধ্যমে কাজ চালানো আর সম্ভপর হয়ে উঠছে না। ১৯৭৭ সালে ল্যাম্বোরঘিনি চিতা মডেলের কিছু ট্রাক সদৃশ যানবাহন তৈরি করে, যাতে সামরিক কাজে ব্যবহারের মতো বিশেষ কিছু সুবিধা ছিলো। পরবর্তীকালে ১৯৭৯ সালে সামরিক কাজে ব্যবহারের জন্য বিশেষভাবে হাই মোবিলিটি মাল্টিপারপাস হুইলড ভেহিকল বা এইচএমএমডব্লিউভি বা হামভিতে প্রদানকৃত সুবিধাগুলোর একটি খসড়া তৈরি করা হয়। ঐ বছরের জুলাইয়ে মার্কিন গাড়ি নির্মাতা প্রতিষ্ঠান এএম জেনারেল এর প্রাথমিকভাবে এর নকশা তৈরি করে, এবং এক বছরেরও কম সময়ে এর প্রথম প্রোটোটাইপ এম৯৯৮ মডেল তৈরি হয়, ও পরীক্ষণ শুরু হয়।
১৯৮১ সালের জুন মাসে মার্কিন সামরিক বাহিনী এএম জেনারেলকে তাদের কৃতিত্বপূর্ণ কাজের জন্য পুরষ্কৃত করে। এছাড়া মার্কিন সরকারকে পরীক্ষা-নিরীক্ষার জন্য তারা আরো কয়েকটি প্রোটোটাইপ তৈরির জন্য এএম জেনারেলের সাথে চুক্তি স্বাক্ষর করে। পুরস্কারস্বরূপ পরবর্তীকালে ১৯৮৫ সালে এই প্রতিষ্ঠানের সাথে মার্কিন সামরিক বাহিনী প্রায় ৫৫,০০০ হামভি সরবরাহ করার একটি প্রাথমিক চুক্তি স্বাক্ষর করে। অপারেশন জাস্ট কজে প্রথম বারের মতো যুদ্ধে হামভি ব্যবহৃত হয়। পরবর্তীকালে ১৯৮৯ সালে মার্কিন বাহিনীর পানামা অভিযানেও হামভি ব্যবহৃত হয়।
বিশ্বজুড়ে হামভি মার্কিন বাহিনীর যানবাহনের মেরুদণ্ড হিসেবে চিহ্নিত। ২০০৩ সালে সংঘটিত অপারেশন ইরাকি ফ্রিডমেও মার্কিন বাহিনী প্রায় ১০,০০০ হামভি সাজোয়া যান ব্যবহার করে।
হামভি মূলত তৈরি করা হয়েছে যুদ্ধের ময়দানে বিভিন্ন রকম প্রয়োজনীয় অস্ত্র, রসদ, প্রভৃতি প্রয়োজনীয় দ্রব্যাদি ও সৈন্য পরিবহনের জন্য। সরাসরি যুদ্ধ করার জন্য এ ধরনের যানবাহন তৈরি করা হয়নি। আগেকার জিপের সংস্করণের মতোই নিউক্লীয়, জীবাণু, বা রাসায়নিক অস্ত্রের বিপরীতে হামভির কোনো নিরাপত্তা ব্যবস্থা নেই। তাছাড়া বিভিন্ন বড় বড় যুদ্ধে (যেমন: উপসাগরীয় যুদ্ধ) হামভির ক্ষয়ক্ষতির পরিমাণও বেশ কম। এছাড়াও হামভির কারণে মোগাদিশুর যুদ্ধে অপেক্ষাকৃত কম সৈনিক ক্ষয়ক্ষতির শিকার হয়েছিলেন। এছাড়াও শহরাঞ্চলে সংঘটিত এই অপারেশনে হামভির ক্ষয়ক্ষতির পরিমাণও ছিলো কম। এর চ্যাসিসের সহ্যক্ষমতার কারণে ভেতরে থাকার সদস্যরা অনেকটাই নিরাপদে ছিলেন। যদিও হামভি হাল্কা আগ্নেয়াস্ত্র, ভারী মেশিন গান, বা রকেট চালিত গ্রেনেড থেকে রক্ষা করার মতো সুরক্ষা দিয়ে ডিজাইন করা হয়নি।
পুরগাতোরিও (দান্তে)

পুরগাতোরিও (ইংরেজি: Purgatory) হল দান্তে আলিগিয়েরির লেখা মহাকাব্য কবিতা ডিভাইন কমেডির দ্বিতীয় অংশ বা কান্তিকে। এখানে ইনফেরনো (নরক) থেকে আসা সমস্ত আত্মারা যন্ত্রণাভোগ করে। পুরগাতোরি সাগর দিয়ে পরিবেষ্টিত একটি সুউচ্চ পর্বত। এখানে দান্তে এবং ভিরজিলিও ইনফেরনোথেকে একটি দীর্ঘ পাতাল বারান্দার মাধ্যমে পুরগাতোরি পৌছায়, যেটি লূসিফেরের পায়ের থেকে শুরু হয়। আর সমস্ত আত্মারা তাদের পাপ পূর্ণপ্রাশচিত্ত করে, পরে একটি নৌকা দ্বারা সেখান থেকে তাদেরকে নিয়ে যাওয়া হয় পারাদিসোতে।
এটি ৩৩টি কান্তি দ্বারা গঠিত হয়েছে। দান্তে পুরগাতোরিওকে তিন ভাগে ভাগ করেছে আন্টিপুরগাতোরিও (মৃতদের আসল রাজ্য ঢোকার পূর্বের অংশ, যা পুরগাতোরিও মধ্য পরে), পুরগাতোরিও এবং পারাদিসো (স্বর্গ)। পুরগাতোরিওর নৈতিক কাঠামো থোমিস্তিকের শ্রেণিবিন্যাস অনুসরণ করে এবং স্বতন্ত্র দোষতে উল্লেখ করে না। এইটি সাতটি কাঠামোতে ভাগ করা হয়েছে, যেটি সাত মারাত্নক পাপের পূর্ণপ্রাশচিত্ত: গর্ব, ঈর্ষা, রাগ, আলস্য, অর্থলিপ্সা, পেটপূজা এবং যৌন-কামনা।
সম্ভাবনার বিধিমালা

সম্ভাবনা কতগুলো বিধি মেনে চলে। ধরা যাক, A একটি ঘটনা। এই ঘটনার সম্ভাবনাকে P("A") দ্বারা প্রকাশ করা হয়।
যদি formula_9 তখন formula_10-এর সংজ্ঞা অনির্ণীত।
"A"-এর প্রান্তিক সম্ভাবনা P(A) হলো শর্তহীন সম্ভাবনা, B-এর ঘটা বা না ঘটা অগ্রাহ্য করে গণনা করা হয়।
B
সমস্যা:
একটি ব্যাগে ৫টি সাদা,১০টি কালো,৭টি লাল বল আছে।২টি বল একসাথে তুলা হলে (১)২ টিই লাল হওয়ার সম্ভাবনা কত?
(২) ২টি একি রঙের হওয়ার সম্ভআবনা কত?
(৩)২টি ভিন্ন রঙের হঅয়ার সম্ভাবনা কত?
টোকাই (কার্টুন চরিত্র)

টোকাই বাংলাদেশের অন্যতম স্বনামধন্য একটি কার্টুন চরিত্র, যার স্রষ্টা হলেন শিল্পী রফিকুন নবী বা রনবী।
১৯৭৮ খ্রিষ্টাব্দে "সাপ্তাহিক বিচিত্রার" পাতায় প্রথম আত্মপ্রকাশ করে টোকাই চরিত্রটি। বাংলাদেশে 'টোকাই'ই প্রথম কার্টুন চরিত্র। রনবী এরকম একটি কার্টুন চরিত্র তৈরির কথা প্রথম কল্পনা করেন ষাটের দশকে। যুক্তরাষ্ট্রের কার্টুনিস্ট সুল্জ-এর " 'চার্লি ব্রাউন' " চরিত্রটি দেখে অনুপ্রাণিত হন তিনি। আর স্বপ্ন দেখেন এমন একটি চরিত্র তৈরি করবেন, যার মুখে তুলে দেবেন চট-জলদি মন্তব্য, অপ্রিয় সত্য, অথবা তীব্র আর গতানুগতিকতার বাইরের কোনো আলাদা পর্যবেক্ষণ। আর এরই ধারাবাহিকতায় জন্ম টোকাই চরিত্রটির, যে এক পথশিশু, 'চার্লি ব্রাউন' থেকে অনেকখানি আলাদা।
টোকাই চরিত্রটি একটি পথশিশু, যার বয়স দশ বছরের কম। । তার উর্ধাঙ্গ অনাবৃত থাকে আর নিম্নাঙ্গ ঢাকা থাকে লুঙ্গি দিয়ে। তার বাসস্থান আস্তাকুঁড়ের কাছাকাছি, কিংবা ফুটপাতে, কিংবা পতিত বড় পাইপের ভিতরে। টোকাইয়ের মাথায় টাক, কখনও গুটিকয়েক চুল, খাটো চেক লুঙ্গি মোটা পেটে বাঁধা৷ কখনো কাঁধে বস্তা৷ '৭৮-'৭৯-এ ভোটের সময় বিলি করা জামা পরেছিল টোকাই, সেই জামাটি ছিল ওর থেকে অনেক বড় আকারের৷ থাকে রাস্তার ডাস্টবিনের পাশে, ফুটপাতে, ফেলে রাখা কংক্রিটের পাইপের ভেতর, পার্কের বেঞ্চিতে, ভাঙা দেয়ালের পাশে, কাঠের গুঁড়িতে, ঠেলা গাড়ির ওপরে, ইটের ওপর মাথা পেতে৷ তার পাশে থাকে কুকুর, কাক৷ কথা বলে কাক, গরু, ছাগল, মশার সাথে৷ কথা বলে মানুষের সাথেও৷ তার কথা বুদ্ধিদীপ্ত, বিচক্ষণতায় ভরা, আবার রসে সিক্ত৷ পেন অ্যান্ড ইঙ্কের পরে টোকাই হাজির হল জলরঙের উচ্ছলতায়৷ সেখানে সে কখনও মনের আনন্দে মার্বেল গুটি দিয়ে খেলে, নৌকা চালায়, বাঁশি বাজায়, বেহালা বাজায়, কখনও রাস্তার বুকে উবু হয়ে লিখতে শুরু করে, কখনও আনন্দে দেয় ছুট৷ কখনও একা বসে থাকে, আবার কখনও পাঁচিলের উপরে উঠে পাশের দেয়ালের অপর দিকে উঁকি দিয়ে দেখার চেষ্টা করে, রাজকীয় বাড়ির দরজায় হাজির হয় কাঁধে বস্তা নিয়ে৷ রফিকুন নবীর টোকাই এভাবে সমাজ-সংসারকে প্রশ্নবিদ্ধ করে চলে প্রতিনিয়ত৷
রনবি'র টোকাই চরিত্রটি বাস্তবের এমন কিছু পথশিশুর প্রতিনিধিত্ব করে, যারা, মানুষের ফেলে দেয়া আবর্জনা, কুড়িয়ে নিয়ে যায় বা টুকিয়ে নিয়ে যায়। বাস্তবের সেসব পথশিশুকে প্রতিনিধিত্ব করতে গিয়ে টোকাই'র বাসস্থান হলো আস্তাকুঁড়ে বা ডাস্টবিনের কাছাকাছি, ফুটপাত, কিংবা পতিত বড় পাইপ, যা তার বাস্তুহীনতাকে প্রতীকায়িত করে। তার পোশাক বলতে একমাত্র লুঙ্গি, যা তার দারিদ্রকে প্রতীকায়িত করে।
অন্য অর্থে টোকাই প্রতীকতাবর্জিত একটি চরিত্র, যে প্রায় বাস্তবই তুলে ধরে। এঅর্থে টোকাই চরিত্রে প্রতীকতা খোঁজার অবকাশ নেই।
চশমাপরা হনুমান

চশমাপরা হনুমান () (বৈজ্ঞানিক নাম: ) হচ্ছে হনুমানের একটি বিশেষ জাত। এর অন্য নাম ফ্যায়র্স ল্যাঙ্গুর ()। কালো হনুমান বা কালা বান্দর নামেও পরিচিত।
বাংলাদেশে মহাবিপন্ন চশমাপরা হনুমান। বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
চশমাপরা হনুমান আকারে অনেক ছোট। এদের দেহের তুলনায় লেজ বড় হয়ে থাকে। স্ত্রী-পুরুষ নির্বিশেষে চশমাপরা হনুমান মাথা থেকে লেজের গোড়া পর্যন্ত লম্বায় ৫৫-৬৫ সেন্টিমিটার; লেজ ৬৫-৮০ সেন্টিমিটার। গায়ের লোমের রং মেটে বাদামি থেকে কালচে বাদামি। পেট আর বুকের রং সাদাটে। চোখের চারপাশের লোম সাদা রঙের হয়ে থাকে বলেই মনে হয় চশমা পরে আছে। মুখের রংও হয় সাদা। প্রাপ্তবয়স্ক চশমাপরা হনুমানের মাথার লোম বেশ বড় হয়, দেখলে পরচুলা পরে আছে বলে মনে হয়। হাত-পায়ের রং কালো হয়ে থাকে। বাচ্চা রং হয় সাদা, গোলাপি আর বাদামির মিশ্রণে।
অন্য হনুমানের চেয়ে এরা লাজুক প্রকৃতির। দিনের বেলায় ঘন বনের ছায়াযুক্ত স্থানে বিচরণ করতে পছন্দ করে। সহজে এরা মাটিতে নামে না।
এরা দল বেঁধে চলাফেরা করলেও সহসা এদের চোখে পড়ে না। দলে বাচ্চাসহ সাত-আটটি হনুমান থাকে একটি পুরুষ হনুমানের নেতৃত্বে। তবে দলে কোনো পুরুষ হনুমান দলপতি হবার যোগ্যতাসম্পন্ন হয়ে উঠলে বিদ্যমান পুরুষ দলনেতা অনেক সময় নেতৃত্ব বজায় রাখতে মা হনুমানকে দ্রুত ঋতুমতি করার জন্য বাচ্চাদের মেরে ফেলে। এই পরিকল্পনায় আগের দলপতির বংশ নাশের একটি পরিকল্পনাও থাকে এই হত্যাকান্ডে।
চশমাপরা হনুমান গাছের কচি পাতা, ফুল, ফল, বীজ, কীটপতঙ্গ, পাখির ডিম খেয়ে জীবনধারণ করে। পানির চাহিদা মেটাতে এরা শিশির লেগে থাকা পাতা চাটে অথবা পানিবহুল লতাগুল্ম খায়।
জানুয়ারি থেকে এপ্রিল প্রজননকাল। স্ত্রী ১৫০-২০০ দিন গর্ভধারণের পর একটি বাচ্চা প্রসব করে। গড়ে প্রতি দু’বছরে একবার বাচ্চা দেয়। বাচ্চারা ৪-৫ মাস বয়স থেকেই শক্ত খাবার খাওয়া শুরু করে। পুরুষ ৫-৬ ও স্ত্রী ৩-৪ বছর বয়সে প্রজননক্ষম হয়। আয়ুষ্কাল প্রায় ২০ বছর। পুরুষ হনুমান প্রজনন বৃদ্ধিতে ভূমিকা পালন করে। 
চশমাপরা হনুমান বৃক্ষবাসী, কখনই মাটিতে নামে না। ঘুম, চলাফেরা, খাবার সংগ্রহ, খেলাধুলা, বিশ্রাম সবকিছু গাছেই সম্পন্ন করে। সচরাচর একটি শক্তিশালী পুরুষের নেতৃত্বে ১০-১৫টি একটি দলে বিচরণ করে। চশমাপরা হনুমান চিরহরিৎ বনের প্রাণী। সাধারণত বাংলাদেশ, ভারত, মিয়ানমার, চীন, থাইল্যান্ড, লাওস প্রভৃতি দেশে দেখা যায় এদের। বাংলাদেশের পূর্ব সীমান্তবর্তী বন, বিশেষ করে লাউয়াছড়া, রেমা-কালেঙ্গা, সাতছড়ি, পাবলাখালি, কাপ্তাইয়ের বনে চশমাপরা হনুমান দেখতে পাওয়া যায়। তবে বাংলাদেশের জঙ্গলগুলো ছোট আর ফাঁকা হয়ে যাওয়ায় চশমাপরা হনুমান আশঙ্কাজনক হারে কমে গেছে।
আনোয়ার হোসেন (আলোকচিত্রী)

আনোয়ার হোসেন (৬ অক্টোবর ১৯৪৮ – ১ ডিসেম্বর ২০১৮) ছিলেন বাংলাদেশের একজন আলোকচিত্রী, চলচ্চিত্র ভিডিওগ্রাফার। বাংলাদেশের চলচ্চিত্রে চিত্রগ্রহণে অবদানের জন্য তিনি পাঁচবার জাতীয় চলচ্চিত্র পুরস্কার লাভ করেন।
আনোয়ার হোসেনের জন্ম ১৯৪৮ খ্রিষ্টাব্দের ৬ অক্টোবর পুরোন ঢাকার আগানবাব দেউড়িতে। তার বাবা কাজ করতেন সিনেমা অফিসে। শৈশবে তিনি দারিদ্র্যের মধ্যে পড়ালেখা চালিয়ে যান। ১৯৬৫ সালে আরমানিটোলা সরকারি উচ্চ বিদ্যালয় থেকে মাধ্যমিক পরীক্ষায় উত্তীর্ণ হওয়ার পর তিনি নটরডেম কলেজে ভর্তি হন এবং সেখান থেকে ১৯৬৭ সালে উচ্চমাধ্যমিক শিক্ষা সম্পন্ন করেন। এরপর তিনি বাংলাদেশ প্রকৌশল বিশ্ববিদ্যালয়ের স্থাপত্য বিভাগ থেকে স্নাতক ডিগ্রি অর্জন করেন। ১৯৭৪ খ্রিষ্টাব্দে চলচ্চিত্রের চিত্রগ্রহণের উপর উচ্চতর শিক্ষার জন্য ভারতের পুনা ফিল্ম ইনস্টিটিউটে ভর্তি হন।
১৯৬৭ খ্রিষ্টাব্দে মাত্র দুই ডলার (সমমান ৩০ টাকা) দিয়ে কেনা প্রথম ক্যামেরা দিয়ে তার আলোকচিত্রী জীবনের শুরু। প্রথম সাত বছর ধার করা ক্যামেরা আর চলচ্চিত্রের ধার করা ফিল্ম দিয়ে তিনি কাজ করেন। ঐ ফিল্মগুলো ছিল সাদাকালো। তিনি ৩৬ টাকা ব্যয়ে রঙিন ছবি তোলা শুরু করেন ১৯৬৯ খ্রিষ্টাব্দে। পরবর্তি ২০ বছর আলোকচিত্রের মাধ্যমে বাংলাদেশকে আবিষ্কারের চেষ্টা করেছেন।
১৯৯১ সালে তার প্রথম স্ত্রী অভিনেত্রী ডলি আনোয়ার মারা যাওয়ার পর আনোয়ার হোসেন ফ্রান্সে স্থানান্তরিত হন। ১৯৯৩ সালে তিনি এক ফরাসি নারীকে বিয়ে করেন এবং তাদের দুই পুত্র রয়েছে।
২০১৮ সালের ১ ডিসেম্বর বাংলাদেশের রাজধানী ঢাকার একটি আবাসিক হোটেল থেকে তার মৃতদেহ উদ্ধার করে পুলিশ।
কর্মজীবনে তিনি অনেক পুরস্কার ও সম্মাননা অর্জন করেছেন। ছোটবেলায়ই পরপর দুবার জাতীয় পুরস্কার পেয়েছিলেন ছবি এঁকে।
আনোয়ার হোসেনের আলোকচিত্রের সংকলন বেরিয়েছে এযাবৎ তিনটি:
মার্কিন বিমানবাহিনী

ইউনাইটেড স্টেটস এয়ার ফোর্স () (বাংলা ভাষায়: মার্কিন যুক্তরাষ্ট্রের বিমান বাহিনী), সংক্ষেপে ইউএসএএফ () হচ্ছে মার্কিন সামরিক বাহিনীর একটি শাখা, যারা আকাশ, মহাশূন্য, যুদ্ধে অংশ নেয়। এটি যুক্তরাষ্ট্রের ইউনিফর্মড সার্ভিসের একটি অংশ। প্রাথমিকভাবে মার্কিন সেনাবাহিনীর একটি অংশ হিসেবে এই বাহিনীর সৃষ্টি। পরবর্তীকালে ১৯৪৭ সালের জাতীয় নিরাপত্তা আইন অনুসারে এটি একটি পৃথক সশস্ত্র বাহিনী হিসেবে আত্মপ্রকাশ করে। এটি মার্কিন সশস্ত্র বাহিনীর সবচেয়ে নবীন শাখা।
২০০৯ সাল পর্যন্ত ইউএসএএফ ৫,৫৭৩টি মনুষ্যবাহী বিমান পরিচালনা করে আসছে। এর মধ্যে সরাসরি বিমান বাহিনীর হে্ছে ৩,৯৯০টি, ও এয়ার ন্যাশনাল গার্ডের আওতায় ১,২১৩টি। এছাড়াও ইউনাইটেড স্টেটস এয়ার ফোর্সের প্রায় ১৮০টি মনুষ্যবিহীন আকাশযান, ২,১৩০টি আকাশ থেকে নিক্ষেপণযোগ্য ক্রুজ ক্ষেপণাস্ত্র, এবং ৪৫০টি আন্তমহাদেশীয় ব্যালাস্টিক ক্ষেপণাস্ত্র রয়েছে। ২০০৮ সালের সেপ্টেম্বর পর্যন্ত প্রাপ্ত তথ্যানুযায়ী এই বাহিনীর জনবলের মধ্যে রয়েছে কার্যরত সদস্যের সংখ্যা ৩,২৭,৪৫২ জন, সংরক্ষিত সদস্য সংখ্যা ১,১৫,২৯৯ জন, এবং এয়ার ন্যাশনাল গার্ডের সদস্য প্রায় ১,০৬,৭০০ জন। এছাড়াও ইউএসএএফ-এর প্রায় ১,৭১,৩১৩ জন বেসামরিক সদস্য, ও সিভিল ওয়ার প্যাট্রলের আওতাধীন প্রায় ৫৭,০০০ সহযোগী সদস্য রয়েছে।
যুক্তরাষ্ট্রের সশস্ত্র বাহিনীর এই শাখা নিয়ন্ত্রণ করেন বেসামরিক প্রশাসক বিমান বাহিনী সচিব। তিনি এই বাহিনীর প্রশাসন সংক্রান্ত ও নীতিনির্ধারণী সকল সিদ্ধান্ত গ্রহণ করেন। ডিপার্টমেন্ট অফ দি এয়ার ফোর্স বা বিমান বাহিনী বিভাগ হচ্ছে মার্কিন যুক্তরাষ্ট্রের প্রতিরক্ষা মন্ত্রণালয়ের আওতাধীন একটি বিভাগ। এই বাহিনীর সর্বোচ্চ পদমর্যাদা হচ্ছে চিফ অফ স্টাফ অফ দি ইউনাইটেড স্টেটস এয়ার ফোর্স।
!style="text-align: left; background: #aabccc;"|Aircraft
!style="text-align: left; background: #aabccc;"|Photo
!style="text-align: left; background: #aabccc;"|Origin
!style="text-align: left; background: #aabccc;"|Type
!style="text-align: left; background: #aabccc;"|Versions
!style="text-align: left; background: #aabccc;"|Numbers In Service
!style="text-align: left; background: #aabccc;"|Comments
!style="align: center; background: lavender;" colspan="7" | বোমারু বিমান
! style="align: center; background: lavender;" colspan="7" | কার্গো বিমান
রাতের অন্ধকারে দেখার যন্ত্র

রাতের অন্ধকারে দেখার যন্ত্র বা রাতের অন্ধকারে দেখার চশমা হচ্ছে একপ্রকার আলোকীয় যন্ত্র, যা সম্পূর্ণ অন্ধকারেও দৃশ্যমান ছবি তৈরি করতে পারে। এটি মূলত সামরিক বাহিনীর বা আইনশৃঙ্খলা রক্ষাকারী বাহিনীর বিভিন্ন অভিযানে ব্যবহৃত হয়। তবে বেসামরিক ক্ষেত্রেও এর ব্যবহার রয়েছে। অনেক সময় রাতের অন্ধকারে দেখার যন্ত্রের বিভিন্ন বাড়তি যন্ত্রাংশকেও রাতের অন্ধকারে দেখার যন্ত্র হিসেবে অভিহিত করা হয়। একে ইংরেজিতে নাইট ভিশন ডিভাইস () বা নাইট ভিশন গগলস নামে ডাকা হয়।
দ্বিতীয় বিশ্বযুদ্ধে সর্বপ্রথম ব্যবহৃত হয়। পরবর্তীতে ভিয়েতনাম যুদ্ধসহ আরো অনেক যুদ্ধে এর ব্যবহার হয়। আবিস্কারের সময় থেকেই এ ধরনের যন্ত্রের বিভিন্ন সংস্করণ বের হয়ে আসছে। এতে যেমন ক্রমান্বয়ে এর প্রযুক্তিগত উন্নয়ন ঘটেছে তেমনি কমেছে উৎপাদন খরচ ও ক্রয়মূল্য।
আশ আল মালেক

আশ আল মালেক (আরবি: عاش الملك; বাংলা: দীর্ঘজীবী হোক রাজা) সৌদি আরবের জাতীয় সঙ্গীত। এইটি আল্লাহর প্রশংসা করে এবং দোয়া করে যে, তিনি সৌদি আরবের রাজাকে যেন দীর্ঘ জীবন প্রদান করেন। একে ১৯৫০ সালে জাতীয় সঙ্গীত হিসেবে অবলম্বন করা হয়েছিল। এই গানের কথা দিয়েছেন ইবরাহিম খাফাজি এবং সুর দিয়েছেন একজন মিশরীয় ।
ইরানের জাতীয় সঙ্গীত

সোরোউদ-এ মেল্লি-এ জোমহোউরি-ইসলামী-এ ইরান (ফার্সি ভাষা: سرود ملی جمهوری اسلامی ایران; ইংরেজি: National Anthem of the Islamic Republic of Iran) ইরানের জাতীয় সঙ্গীত। এই গানের কথা একাধিক লেখকের মাধ্যমে নেওয়া হয়েছে এবং সুর দিয়েছেন হাসান রিয়াহি। ১৯৯০ সালে আয়াতুল্লাহ খোমেনি সময়কালের পরে একে গ্রহণ করা হয়। এটি পাইন্দাহ বাদ ইরান সঙ্গীতকে প্রতিস্থাপন করেছে।
"সলামেতি-ইয়ে শাহ" () ইরানের প্রথম জাতীয় সঙ্গীত। এই সঙ্গীতটি মোজাফফার শাহ আল-দিন কাজারের রাজত্বকাল থেকে ১৯৩৩ সাল অব্দি ইরানের জাতীয় সঙ্গীত ছিল। ১৯৩৩ সালে পহ্লব রাজবংশের শাসনকালে "সরুদ-এ শাহেনশাহি ইরান" নামে অপর একটি সঙ্গীত জাতীয় সঙ্গীত হিসেবে গৃহীত হয়, যা ১৯৭৯ সালে এই রাজবংশের শাসনের অবসানের পরে নতুন জাতীয় সঙ্গীত দ্বারা প্রতিস্থাপিত হয়। ১৯৪৬ সালে "এ ইরান" () নামে এই সঙ্গীতটি রচনা করেন হোসেন গোল-এ-গোলাব এবং সুর দেন অধ্যাপক রুহোল্লা খালেঘি। এই সঙ্গীতটি ১৯৮০ সালে "পায়ান্দেহ বাদা ইরান" নামের চতুর্থ জাতীয় সঙ্গীত দ্বারা প্রতিস্থাপিত হয়। এই সঙ্গীতটির সুর দেন আবলোঘাসেম হালাত।
এ. কে. উচ্চ বিদ্যালয় ও কলেজ

এ. কে. উচ্চ বিদ্যালয় ও কলেজ (আসকর আলী-কোব্বাত মিঞা উচ্চ বিদ্যালয় ও কলেজ) ঢাকার কদমতলীর থানার দনিয়া এলাকায় অবস্থিত একটি উচ্চ মাধ্যমিক বিদ্যালয় ও কলেজ। এটি ১৯৭১ সালে স্থাপিত হয়। এটি ঢাকা জেলার কদমতলী থানায় অবস্থিত। এটি দনিয়া ইউনিয়নে সবচেয়ে বড় স্কুল। ২০০৯ সালের এসএসসি পরীক্ষায় এটি ঢাকা বোর্ডে ষষ্ঠ স্থান লাভ করেছিল।
ঢাকার দনিয়া এলাকার ব্যক্তিবর্গের প্রচেষ্টায় ১৯৭১ সালে একটি ক্লাবঘরে জুনিয়র বিদ্যালয় হিসাবে এটি প্রতিষ্ঠা লাভ করে। দুই ভাই আসকর আলী এবং শেখ কোব্বাত মিঞার নামানুসারে এটির নামকরণ করা হয় যারা বিদ্যালয়ের প্রতিষ্ঠাতা হিসেবে পরিচিত। ১৯৮১ সালে বিদ্যালয়টি থেকে শিক্ষার্থীরা এসএসসি পরীক্ষায় অংশগ্রহণ করে। ১৯৯৫ সালে বিদ্যালয়টি কলেজ হিসাবে অনুমোদন লাভ করে। ২০০৭ সালে এটির ২য় ক্যাম্পাস প্রতিষ্ঠিত হয়।
এটি এই বিদ্যালয়ের প্রধান শাখা। দনিয়া বাজারের পশ্চিম দিকে, দনিয়া বড় জামে মসজিদের উলটো পাশে এই বিদ্যালয়টি অবস্থিত। এই বিদ্যালয়টির মোট তিনটি ভবন আছে।
এটি কদমতলীর পাটেরবাগ এলাকায় অবস্থিত।
বিদ্যালয়ে প্রাথমিক ও মাধ্যমিক শিক্ষা প্রদান করা হয়। এছাড়াও এইচএসসি প্রোগ্রাম (শুধুমাত্র মেয়েদের জন্য) আছে। ছেলে এবং মেয়ে উভয়ই এই প্রতিষ্ঠানে ভর্তি হতে পারে। দুটি শিফটে পাঠদান কার্যক্রম পরিচালিত হয়। মেয়েরা সকালের শিফটে ও ছেলেরা বিকালের শিফটে।
মার্কিন নৌবাহিনীর সিলস

মার্কিন নৌবাহিনীর সিলস () (যা নেভি সিলস নামেই সমধিক পরিচিত) হচ্ছে মার্কিন নৌবাহিনীর একটি শাখা। "সিল" () শব্দটি দ্বারা সমুদ্র (), বায়ু () ও ভূমি () বোঝানো হয়, আর ‘’ ইংরেজি বহুবচনার্থে ব্যবহৃত হয়। মার্কিন নৌবাহিনীর মুখ্য বিশেষ বাহিনী এবং নেভাল স্পেশাল ওয়ারফেয়ার কমান্ডের একটি অংশ। সরাসরি সামরিক অভিযান ও বিশেষ গোয়েন্দা অভিযান পরিচালনা করাই এ বাহিনীর মূল কাজ। এছাড়াও রীতিবহির্ভূত যুদ্ধ, বিদেশে আন্ত প্রতিরক্ষা, জিম্মি উদ্ধার, সন্ত্রাস বিরোধী অভিযান, প্রভৃতি অভিযান পরিচালনা করার ক্ষেত্রেও এ বাহিনী কাজ করে।
মনামী ঘোষ

মনামী ঘোষ ভারতের পশ্চিমবঙ্গের একজন জনপ্রিয় বাঙালি চিত্রাভিনেত্রী৷ ছোটবেলা কেটেছে বসিরহাট শহরে৷ ছোটবেলায় নৃত্যশিক্ষা করেন ও বহুবার মঞ্চেও নৃত্য পরিবেশন করেছেন৷ ১৯৯৭ সালে চলচ্চিত্র শিল্পে পদার্পণ করেন সমরেশ মজুমদার রচিত উপন্যাস সাত কাহন অবলম্বনে দেবীদাস ভট্টাচার্য্যের টেলিভিশনের চলচ্চিত্রের নায়িকা চরিত্রে অভিনয়ের মধ্যে দিয়ে৷
তার অভিনীত ছায়াছবিগুলির মধ্যে ষড়রিপু, কালোচিতা, বনভূমি, বক্স নং ১৩১৩ অন্যতম৷ এছাড়া তার অভিনীত টেলিভিশন ধারাবাহিকগুলির মধ্যে শ্যাওলা, সাতকাহন, এক আকাশের নিচে, কস্তুরী, ইরাবতীর চুপকথা।
 শ্রী রামকৃষ্ণ. ডিডি বাংলা মা সারদা 1998
ফারকুহার পুঞ্জ

ফারকুহার পুঞ্জ টি সেইচেলেস এর আউটার দ্বীপপুঞ্জ এর অন্তর্ভুক্ত, যা আইসল্যান্ড জাতির দক্ষিণ-পশ্চিমে অবস্থিত, রাজধানী ভিক্টোরিয়া ৭০০ কিলোমিটারের বেশি দূরে মাহে দ্বীপে। পুঞ্জটির সকল দ্বীপের সর্বমোট স্থলভাগ হচ্ছে ১১ কিমি² এর কম, কিন্তু মোট উপহ্রদ বেষ্টনকারী বৃত্তাকার প্রবালপ্রাচীরের আকার হচ্ছে প্রায় ৩৭০ কিমি²।
পুঞ্জটি দুটি উপহ্রদ বেষ্টনকারী বৃত্তাকার প্রবালপ্রাচীর এবং একটি পৃথক দ্বীপ এর সমন্বয়ে গঠিত। অধিকন্তু, এই এলাকায় একটি পৃথক জলতলস্থ রীফ রয়েছে:
মাত্র দুটি সেটলমেন্ট রয়েছে। প্রধান সেটলমেন্টটি ফারকুহার প্রবালপ্রাচীর এর Île du Nord (উত্তর দ্বীপ)-এ, এবং অপরটি প্রোভিডেন্স প্রবালপ্রাচীর এর প্রোভিডেন্স দ্বীপে অবস্থিত।
The oonopid monotypic মাকড়সা প্রজাতি "Farqua quadrimaculata" একমাত্র জানা মাকড়সা that is endemic to ফারকৃহার দ্বীপপুঞ্জ.
কার্বন-১৪

কার্বন-১৪ হলো কার্বনের তেজষ্ক্রীয় রূপভেদ। এই কার্বন-১৪ দিয়ে কোনো বিশেষ প্রকারের তেজষ্ক্রীয় কার্বন কোনো বস্তু কতটুকু ধারণ করেছে, তার ভিত্তিতে প্রত্নবস্তুর বয়স নির্ধারণ করা যায়। কার্বন-14, C-14, 14C বা রেডিওকার্বন হল কার্বনের একটি তেজস্ক্রিয় আইসোটোপ যার একটি পারমাণবিক নিউক্লিয়াস রয়েছে যার মধ্যে 6টি প্রোটন এবং 8টি নিউট্রন রয়েছে। পৃথিবীতে তিনটি প্রাকৃতিকভাবে কার্বনের আইসোটোপ রয়েছে: কার্বন-12 (12C), যা পৃথিবীর সমস্ত কার্বনের 99% তৈরি করে; কার্বন -13 (13C), যা 1% তৈরি করে; এবং কার্বন-14 (14C), যা ট্রেস পরিমাণে ঘটে, যা বায়ুমণ্ডলে কার্বনের প্রতি 1012টি পরমাণুতে প্রায় 1-1.5 পরমাণু তৈরি করে। 12C এবং 13C উভয়ই স্থিতিশীল; 14C অস্থির, অর্ধ-জীবন 5700±30 বছর। কার্বন-14 এর একটি নির্দিষ্ট কার্যকলাপ রয়েছে 62.4 mCi/mmol (2.31 GBq/mmol), বা 164.9 GBq/g। কার্বন-14 ক্ষয় হয়ে নাইট্রোজেন-14 (14 এন) বিটা ক্ষয়ের মাধ্যমে। প্রতি 1012 পরমাণুতে কার্বন-14 এর 1 পরমাণু ধারণকারী এক গ্রাম কার্বন, প্রতি সেকেন্ডে ~0.2[7] বিটা (β) কণা নির্গত করে। পৃথিবীতে কার্বন-14 এর প্রাথমিক প্রাকৃতিক উৎস হল বায়ুমন্ডলে নাইট্রোজেনের উপর মহাজাগতিক রশ্মির ক্রিয়া, এবং তাই এটি একটি মহাজাগতিক নিউক্লাইড। যাইহোক, 1955 এবং 1980 এর মধ্যে খোলা আকাশে পারমাণবিক পরীক্ষা এই পুলে অবদান রেখেছিল। কার্বনের বিভিন্ন আইসোটোপ তাদের রাসায়নিক বৈশিষ্ট্যে প্রশংসনীয়ভাবে পৃথক হয় না। এই সাদৃশ্যটি রাসায়নিক এবং জৈবিক গবেষণায় ব্যবহৃত হয়, কার্বন লেবেলিং নামক একটি কৌশলে: কার্বন-14 পরমাণুগুলি অ-তেজস্ক্রিয় কার্বন প্রতিস্থাপন করতে ব্যবহার করা যেতে পারে, যে কোনও জৈব যৌগ থেকে কার্বন পরমাণু জড়িত রাসায়নিক এবং জৈব রাসায়নিক বিক্রিয়া ট্রেস করতে।
১৯৪৭ খ্রিষ্টাব্দে উইলার্ড লিবি নামের এক মার্কিন বিজ্ঞানী প্রথম আবিষ্কার করলেন যে, জৈব বস্তুসামগ্রী, যেমন কাঠ, কাঠকয়লা, হাড়, অতসী, শিং এবং পীট, যেগুলো একসময় কোনো না কোনো প্রাণসত্তার অংশ ছিলো, সেগুলো প্রকৃতি থেকে নির্দিষ্ট পরিমাণ কার্বন-১৪ গ্রহণ করে। এই পরিমাণ পরবর্তিতে কতটুকু ক্ষয়প্রাপ্ত হয়েছে, তা নির্ণয় করে বস্তুটির সঠিক বয়স নির্ণয় করা যেতে পারে। কার্বন-14 1940 সালের 27 ফেব্রুয়ারি, ক্যালিফোর্নিয়ার বার্কলেতে অবস্থিত ইউনিভার্সিটি অফ ক্যালিফোর্নিয়া রেডিয়েশন ল্যাবরেটরিতে মার্টিন কামেন এবং স্যাম রুবেন দ্বারা আবিষ্কৃত হয়েছিল। ফ্রাঞ্জ কুরি 1934 সালে এর অস্তিত্বের পরামর্শ দিয়েছিলেন।
কার্বন-১৪ পদ্ধতির বহুল ব্যবহার হয়ে থাকে প্রত্নতত্ত্বে। গবেষণায় বেরিয়ে এসেছে জীবিত গাছপালা বায়ুমণ্ডল থেকে প্রায় সমপরিমাণ তেজষ্ক্রীয় কার্বন ১৪ এবং অতেজষ্ক্রীয় কার্বন কার্বন ১২ শোষণ করে, আর যেসব প্রাণী এই উদ্ভিজ্জাত খাদ্য গ্রহণ করে তারাও এই দুই প্রকার কার্বন গ্রহণ করে। মৃত্যু হয়ে গেলে প্রাণী আর কার্বন শোষণ করতে পারে না। তখন এর কলাতন্ত্রে আর কোষগুলোতে অবস্থানকারী কার্বন-১৪ ক্ষয়প্রাপ্ত হতে বা এর তেজষ্ক্রীয়তা হারিয়ে যেতে থাকে। তখন এই অবক্ষয়ের হারটি জানা গেলে জানা যায় ঐ বস্তুটির বয়স।